open-index/open-wikipedia-markdown huggingface dataset:
העוגן למשפחות המילואים

**העוגן למשפחות המילואים** הוא מערך התנדבותי המסייע למשפחות בהן בן או בת הזוג התגייסו לשירות מילואים וכוחות ההצלה.

## רקע
מערך העוגן למשפחות המילואים הוקם על ידי שלוש שותפות - רחל עזריה, יעל יחיאלי ורחלי שורתי ב-7 באוקטובר 2023, על בסיס מודל סיוע שניתן למשפחות בירושלים בתקופת מבצע צוק איתן.

רחל עזריה שיתפה בראיון עימה על הרקע להקמת הארגון: במהלך מבצע צוק איתן בן זוגה נקרא לשירות מילואים בצו 8 והיא נשארה לבד עם הילדים. היא הקימה מערך התנדבותי בירושלים שחיבר בין משפחות מגויסים לבין מתנדבים בהכנת אוכל, ליווי נשים אחרי לידה ועוד. בסופו של מבצע צוק איתן היו כ-500 משפחות בירושלים שהוענק להן סיוע. ב-7 באוקטובר 2023 עם פרוץ מלחמת חרבות ברזל בעקבות פניה של משפחה שקיבלה סיוע במהלך מבצע צוק איתן, חודשה פעילות הארגון והורחבה לשאר חלקי הארץ. נכון למרץ 2024 הארגון מסייע לכ- 12,000 משפחות.

## פעילות
הארגון הוקם ופועל במטרה לעזור ולסייע למשפחות משרתי המילואים וכוחות ההצלה בתחומים שונים: עזרה בבית, טיפול בילדים, הכנת מזון, הוצאת כלבים לטיול, טיפול בתקלות בבית, מתן תמיכה ריגשית ועוד.

פעילות הארגון מתבססת על מערך מתנדבים בראשות ומנהלות יישוביות או שכונתיות בשיתוף פעולה עם מטה הארגון וצוות סיוע טכנולוגי. מנהלות היישובים נמצאות ונמצאים בקשר רציף ומתמשך עם משפחות המגויסים המשרתים שירות מילואים פעיל.

במסגרת המערך חברים 8,000 מתנדבים, המסייעים למשפחות של משרתי המילואים בלמעלה מ-250 יישובים בכל רחבי הארץ.

### שותפים למיזם

* משרד החינוך - בשיתוף עם משרד החינוך תלמידים בגילאים הרלוונטיים יכולים להתנדב בארגון במסגרת פרויקט מחויבות אישית
* עיריות ורשויות מקומיות - בחלק מהיישובים הארגון משתף פעולה עם העירייה או המועצה המקומית ונעזר במערך ההתנדבותי המקומי
* עמותות ועסקים - ישנן עמותות מסוימות שמשתפות פעולה ועסקים שתורמים למערך.

## קישורים חיצוניים
* 

* אתר האינטרנט הרשמי של העוגן למשפחות המילואים

## הערות שוליים

קטגוריה:ישראל: ארגונים חברתיים
קטגוריה:ישראל: חברה
קטגוריה:ישראל: ארגוני עזרה
קריסטופורו סולרי

ממוזער
**קריסטופורו סולרי** (1460 – 1527 מכונה: **הגיבן**) היה פסל ואדריכל איטלקי. אחיו היה האמן אנדראה סולרי .
## ביוגרפיה
נולד בלומברדיה. נסע לוונציה, שם בראשית שנות התשעים של המאה ה־15 יצר את יצירת האמנות הראשונה שלו. כששב ללומברדיה כיהן כפסל החצר של דוכס מילאנו, לודוביקו ספורצה. בהזמנתו של הדוכס, פיסל ב־1497 את מצבתה של אשתו, באטריצ'ה ד'אסטה . ב־1501 מונה לפסל קתדרת מילאנו, שם יצר ב־1502 את פסלי אדם וחווה ופסל ישו הכבול לעמוד. ב־1519 מונה לתפקיד אדריכל הקתדרה אותה השלים. תכנן כמה כנסיות במילאנו. סגנון יצירתו משופע במוטיבים של הרנסאנס ומושפע מסגנונו של דונטו ברמנטה.

חלק מיצירותיו מוצגות במוזיאון המטרופוליטן לאמנות בניו יורק, ב-Museum of Fine Arts בבוסטון, במוזיאון ויקטוריה ואלברט בלונדון, ועוד.

## קישורים חיצוניים

* קריסטופורו סולרי ב-ArtCyclopedia (באנגלית)
* 
* SOLARI, Cristoforo באתר Web Gallery of Art

## הערות שוליים

קטגוריה:אדריכלות הרנסאנס
קטגוריה:פסלים איטלקים במאה ה-16
ארמנד ואן הלדן

**ארמנד ואן הלדן** (נולד ב-16 בפברואר 1970) הוא די ג'יי, מפיק תקליטים, רמיקסר וכותב שירים אמריקאי מבוסטון.

הסינגלים הידועים ביותר של ואן הלדן הם "You Don't Know Me", "I Want Your Soul", "My My My" אותו ביצע בשיתוף עם טארה מקדונלד, ו-"Bonkers" אותו ביצע בשיתוף עם דיזי רסקל, אשר כולם הגיעו למקום הראשון במצעד הדאנס הבריטי וחלקם הגיעו גם לצמרת מצעד שירי הדאנס קלאב של בילבורד.
## קריירה
בשנת 2009 ואן הלדן הקים את ההרכב Duck Sauce עם הדי ג'יי הקנדי A-Trak. הסינגל של ההרכב "Barbra Streisand", אשר הגיע לצמרת מצעד הפזמונים ב-12 מדינות, היה מועמד בעבר לפרס בטקס פרסי הגראמי ה-54 בקטגוריה הקלטת הדאנס/אלקטרונית הטובה ביותר. ההרכב הפיק גם את הסינגלים "Anyway " (שהגיע למקום הראשון במצעד הדאנס הבריטי), " Big Bad Wolf " ו-" nrg ".

למרות שואן הלדן זכה בעיקר להצלחה באירופה, ובמיוחד בבריטניה, ואן הלדן לקח גם חלק בסצנת המוזיקה האלקטרונית של ניו יורק עוד מאמצע שנות ה-90. ואן הלדן מרבה לעשות רמיקסים ומשתמש בדגימות של מוזיקת פאנק, מוזיקת סול, מוזיקת R&B ומוזיקת היפ הופ.

לאורך השנים ואן הלדן יצר בין היתר גם רמיקסים לשירים של אמנים בולטים שונים כמו קייטי פרי, ואן היילן, דאפט פאנק, פארל ויליאמס, בריטני ספירס, אנריקה איגלסיאס, דייוויד גטה, סם סמית', בלוק פארטי, ג'נט ג'קסון, ו-KRS-One.

## קישורים חיצוניים

* 

קטגוריה:בוגרי אוניברסיטת בוסטון
קטגוריה:אמריקאים ממוצא לבנוני
קטגוריה:אמריקאים ממוצא צרפתי
קטגוריה:תקליטנים אמריקאים
קטגוריה:אמריקאים שנולדו ב-1970
מארטון שרלוש

**מארטון שרלוש** (במקור עד 1905 שפיץ, בהונגרית: **Sarlós Márton**; בודפשט, 5 בפברואר 1886 – בודפשט, 1 באוקטובר 1971) היה היסטוריון של המשפט יהודי-הונגרי, פרופסור באוניברסיטה, קנדידט (דוקטורט .CSc) למדע המדינה ומשפטים (1959).

## קורות חייו
מארטון שפיץ נולד במשפחה יהודית כבנם של יוז'ף שפיץ, משכיר שקים (לתבואה וכדומה), ושל קטלין גולדפינגר. הוא השלים את לימודי המשפטים שלו באוניברסיטת בודפשט (שמה היום אוניברסיטת אטווש לוראנד), שם הוענק לו תואר דוקטור ב-1907. לאחר התמחות ובחינות לשכת עורכי הדין מיוני 1911 עבד כעורך דין בבירת הונגריה. בשנה השנייה למלחמת העולם הראשונה, הוא נפל בשבי הרוסי והתגורר במחנה שבויים ליד אירקוטסק עד 1920. בין השנים 1920–1921 היה עובד הקומיסריון העממי הסובייטי לענייני חוץ ומרצה לגרמנית באוניברסיטת סברדלוב במוסקבה. הוא חזר הביתה בדצמבר 1921 והמשיך בעיסוקו המשפטי. לא ידוע על קורותיו בשואת יהודי הונגריה, אך לאחר מלחמת העולם השנייה, הפך חבר פעיל במפלגה הקומוניסטית ההונגרית. משנת 1945 השתתף בהקמת בתי המשפט העממיים ובפיתוחם. לאחר מכן ארגן את מערכת בתי המשפט הסוציאליסטית, תחילה כמנהל המועצה הלאומית של בתי המשפט העממיים, ולאחר מכן מ-1946 עד 1948 כנשיא המשותף שלהם. ביוני 1948 מונה לנשיא בית המשפט הפלילי בבודפשט ובשנת 1950 לנשיא בית המשפט המחוזי בבודפשט. מ-1954 ועד פרישתו ב-1962, עבד כפרופסור באוניברסיטה בפקולטה למשפטים וממשל באוניברסיטת אטווש לוראנד.

## חייו הפרטיים
רעייתו הייתה אליז וייס (1903–1971), לה נישא ב-4 ביוני 1929 בטרזווארוש, בודפשט.  ב-1938 (ייתכן) שהמירו את דתם לקתולית (אין על כך שום תיעוד).

## עבודותיו העיקריות
* דיני מים ותעשיית טחנות הקמח (בודפשט, 1930)
* מבנה אחיד של סדר הדין האזרחי (בודפשט, 1932)
* מדינה אוניברסלית והיסטוריה משפטית (ספר לימוד באוניברסיטה, עם ג'רג', בודפשט, 1957)
* מאבקה של תנועת הפועלים בהונגריה במאה ה-20. המאה למען זכות בחירה וחירויות (בודפשט, 1958)
* סצ'ני והשינוי של הסדר המשפטי הפיאודלי (בודפשט, 1960)
* בתי הדין המהפכניים של הרפובליקה הסובייטית (בודפשט, 1971)

## פרסים והוקרה
* עיטור מסדר ההצטיינות של הרפובליקה העממית ההונגרית (1947)
* עיטור מסדר הכבוד של העמל (1956; 1962)
* עיטור מסדר הכבוד של העמל דרג זהב (1970)
## לקריאה נוספת
* כתב עת למשפטים (ינואר - פברואר 1972) 1-2. שִׁיר
* Magyar életrajzi lexikon III: כרך משלים (לקסיקון ביוגרפי הונגרי. עורכת ראשית אגנש קניירש).

## הערות שוליים

קטגוריה:משפטנים יהודים הונגרים
קטגוריה:עורכי דין יהודים הונגרים
קטגוריה:קומוניסטים יהודים הונגרים
קטגוריה:היסטוריונים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהודים בצבא האוסטרו-הונגרי במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:הונגרים שנולדו ב-1886
קטגוריה:הונגרים שנפטרו ב-1971
אליפות אירופה באתלטיקה 2002

**[[אליפות אירופה באתלטיקה]]** ה-18 נערכה בעיר מינכן, גרמניה בין ה-6 באוגוסט ל-11 באוגוסט 2002. עיקר תחרויות האתלטיקה באליפות נערכו באצטדיון האולימפי במינכן.

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

## קישורים חיצוניים
*האתר הרשמי של התחרות

2002
קטגוריה:2002 בספורט
אתלטיקה
קטגוריה:מינכן: תחרויות ספורט
אליפות אירופה באתלטיקה 1998

**[[אליפות אירופה באתלטיקה]]** ה-17 נערכה בעיר בודפשט, הונגריה בין ה-18 באוגוסט ל-23 באוגוסט 1998. עיקר תחרויות האתלטיקה באליפות נערכו באצטדיון נפ.

## תוצאות הנשים
### מסלול

### שדה

## תוצאות הגברים
### מסלול

### שדה

## טבלת מדליות

## קישורים חיצוניים

*האתר הרשמי של התחרות

1998
קטגוריה:1998 בספורט
אתלטיקה
קטגוריה:בודפשט: תחרויות ספורט
הכוחות המזוינים של בוליביה

**הכוחות המזוינים של בוליביה** (בספרדית: Fuerzas Armadas de Bolivia) הם הכוח הצבאי של בוליביה. הכוחות המזוינים של בוליביה אחראים על ההגנה, החיצונית והפנימית, של בוליביה והם מורכבים על ידי צבא בוליביה, חיל האוויר של בוליביה והצי הבוליביאני. כל המוסדות הללו תלויים במשרד הביטחון של המדינה הזו.

בנוסף לצבא בוליביה, חיל האוויר הבוליביאני והצי הבוליביאני, המשטרה הלאומית של בוליביה, על אף שהיא תלויה במשרד הממשל בימי שלום, היא חלק מהעתודות של הכוחות המזוינים על פי החוק האורגני של החמושים. כוחות של אומה זו, יחד עם גופי מילואים אחרים כמו יחידות החירום וההצלה של SAR-FAB.

הנתונים על הגודל וההרכב של הכוחות המזוינים של בוליביה משתנים במידה ניכרת, עם נתונים רשמיים נדירים זמינים. עם זאת, ההערכה היא ששלושת הכוחות העיקריים (צבא, צי וחיל האוויר) מסתכמים בסך הכל בין 40,000 ל-70,000 חיילים, בעוד שמשטרת בוליביה מונה בסביבה 40,000 חיילים.

## הערות שוליים

## קישורים חיצוניים
* 

קטגוריה:בוליביה: ארגונים ממשלתיים
קטגוריה:בוליביה: צבא וביטחון
בוליביה
חור שחור כוכבי (כוכב)

[השוואה בין גודל הכוכב המכיל בתוכו את החור השחור, לעומת כוכבים מוכרים בגלקסיה שלנו. לשם השוואה, [ביטלג'וז, השלישי מימין, הוא על-ענק אדום הגדול פי 14 מהשמש שלנו|ממוזער|שמאל]]
**חור שחור כוכבי** (הנקרא לעיתים גם "כוכב קוואזי" על שם הקוואזרים) הוא סוג של כוכב בהיר על מסיבי היפותטי שייתכן והתקיים בסוף עידן היקום המוקדם. אם הם אכן התקיימו, הרי שהם התקיימו לאורך תקופה קצרה מאוד במונחים אסטרונומיים, כ-6 או 7 מיליון שנים בלבד לפני שהתפוצצו בסופרנובה אדירה, והותירו חור שחור על מסיבי, אשר המשיך "לאכול" את החומר שנותר לאחר הפיצוץ.

תאוריית החורים השחורים הכוכביים מנסה להסביר את תהליך היווצרותם של החורים השחורים העל מסיביים, המצויים במרכז כל גלקסיה, שעל פי תורת היחסות של איינשטיין היקום פשוט צעיר מדי בשביל ליצור את המפלצות האלו.

## תהליך יצירת הכוכב
חור שחור כוכבי הוא כוכב מדור 3 (הדור הראשון של הכוכבים) שבמהלך הצתתו גרעין הכוכב קורס לחור שחור תחת הכבידה העצמית של הכוכב. לעומת כוכבים מדור 1 (הדור של השמש לדוגמה), שבו תהליך הקריסה הורס הכוכב, בכוכב חור שחור הכוכב שורד את המוות של עצמו, וכך במרכז הכוכב נותר חור שחור כוכבי "רגיל", אשר מוצא את עצמו מוקף על ידי כוכב מדור 3 (הכוכבים הגדולים ביותר, עם 100% מימן והליום).

כך, לעומת תהליך הגדילה האיטי של חורים שחורים "רגילים" (אכילת חומר הנופל אל החור השחור תוך כדי סיבוב החומר סביב החור השחור), החור השחור במרכז הכוכב "אוכל" חומר (מימן והליום) אשר נלחצים אליו על ידי הכוכב עצמו. כך, החור השחור גדל במספר סדרי גודל בזמן קצר יחסית (כ-6 מיליון שנים), ולאחר סיום חייו של הכוכב, נותר חור שחור על מסיבי, במקום חור שחור רגיל.

## קישורים חיצוניים

קטגוריה:חורים שחורים
הצעירים השמרנים (הממלכה המאוחדת)

**הצעירים השמרנים** (באנגלית: **Young Conservatives**) הוא ארגון הנוער הרשמי של המפלגה השמרנית בבריטניה. הארגון פתוח לחברים בגילאי 16 עד 30, והוא פועל לקידום ערכים שמרניים בקרב צעירים ברחבי הממלכה המאוחדת. הצעירים השמרנים נוסדו בשנת 1908 בשם "הליגה הלאומית של צעירים שמרנים". הארגון שינה את שמו מספר פעמים במהלך השנים, ובשנת 1977 קיבל את שמו הנוכחי.

## אידאולוגיה
הצעירים השמרנים תומכים בעקרונות השמרנות המסורתיים, כגון:

* **חופש הפרט:** הצעירים השמרנים מאמינים כי לכל אדם יש זכות לחיות את חייו בצורה חופשית, ללא התערבות ממשלתית מיותרת.
* **אחריות אישית:** הצעירים השמרנים מאמינים כי לכל אדם יש אחריות לקחת את גורלו בידיו ולדאוג לעצמו ולמשפחתו.
* **שוק חופשי:** הצעירים השמרנים מאמינים כי שוק חופשי הוא הדרך הטובה ביותר להבטיח צמיחה כלכלית ושגשוג.
* **צבא חזק:** הצעירים השמרנים מאמינים כי צבא חזק הוא חיוני להגנת המדינה מפני איומים חיצוניים.
* **ערכים משפחתיים מסורתיים:** הצעירים השמרנים מאמינים כי משפחה חזקה היא הבסיס לחברה בריאה.

## פעילות
הארגון מקיים אירועים וכינוסים רבים לאורך השנה, בהם דיונים פוליטיים, הרצאות, סדנאות ופסטיבלים. אירועים אלו פתוחים לחברים וללא חברים כאחד. הצעירים השמרנים משתתפים באופן פעיל בקמפיינים בחירות של המפלגה השמרנית. הם עוסקים בגיוס תמיכה, בדיוק על דלתות, בהפצת חומרי הסברה ועוד. הארגון מפתח מדיניות בנושאים שונים, כגון חינוך, בריאות, כלכלה וחברה. המדיניות המפותחת מוצגת לחברי הארגון ולציבור הרחב. הארגון מציע תוכניות הכשרה רבות לפעילים פוליטיים. תוכניות אלו נועדות ללמד את הפעילים כיצד לנהל קמפיינים, לגייס תמיכה ולעבוד עם התקשורת. הארגון מפרסם חומרים הסברתיים רבים, ביניהם עלוני מידע, כרזות וסרטונים. חומרים אלו נועדו להעלות את המודעות לערכים ולמדיניות של הארגון.

## בוגרים
הארגון שימש כמקפצה עבור רבים מהפוליטיקאים הבכירים במפלגה השמרנית, ביניהם מרגרט תאצ'ר, דייוויד קמרון ובוריס ג'ונסון. הארגון היה מעורב בקמפיינים פוליטיים רבים, ביניהם קמפיין הבחירות של מרגרט תאצ'ר בשנת 1979 וקמפיין הברקזיט בשנת 2016. הארגון זכה לביקורת מצד גורמים שונים על רקע פעילותו הפוליטית, אך הוא נותר אחד מארגוני הנוער הפוליטיים הגדולים והמשפיעים בבריטניה.

## קישורים חיצוניים

## הערות שוליים

קטגוריה:המפלגה השמרנית (הממלכה המאוחדת)
קטגוריה:תנועות נוער
היינריך פון אופטרדינגן

[ממוזער| הלנדגראף הרמן הראשון מ[דוכסות תורינגיה|תורינגיה, בת זוגו סופיה, המינזינגרים המתמודדים וקלינגזור פון אונגרלנט, קודקס מאנסה, 1305–1315 לערך.]]
**הַיְנְרִיךְ פוֹן אוֹפְטֶרְדִינְגֶן** (בגרמנית: **Heinrich von Ofterdingen**) היה דמות אגדית של משורר לירי ומינזינגר גרמני מתקופת שיא ימי הביניים, המוזכרת במסורת הספרותית על זנגרקריג (מלחמת המשוררים) בטירת וארטבורג. דמותו הופיעה לימים גם ברומן פרגמנטי מאת נובאליס בשם "היינריך פון אופטרדינגן" משנת 1800 ובנובלה "מאבק המשורר" מאת א.ת.א. הופמן מ-1818.

## מקורות על דמותו
הפירסטנלוב (שיר שבח לנסיך) בן 24 הבתים על זנגרקריג מתאר את התמודדותו של היינריך עם זמרים מפורסמים אחרים, כמו ולטר פון דר פוגלוויידה, ריינמאר פון צווטר ווולפרם פון אשנבך בנוכחותו של הלנדגראף של תורינגיה. לאחר שהוא מנוצח הוא מקבל רשות לזמן את המכשף האגדי קלינגזור פון אונגרלנט לעזרתו.

מספר גרסאות של הזנגרקריג, בשינויים מסוימים, הופיעו בכתבי יד לשירה, כגון קודקס מאנסה. עוד בימי הביניים תואר הזנגרקריג כאירוע היסטורי, למשל על ידי דיטריך מאפולדה. הגרסה הוולגטית המאוחרת של השיר על המלך לאורין ודמותו של דיטריך פון ברן מייחסת את כתיבת השיר להיינריך.

לאחר שהזנגרקריג פורסם שוב על ידי הסופר השווייצרי יוהאן יאקוב בודמר במאה ה-18, הפך סיפור ימי ביניימי זה על שירה וחברה פופולרי בקרב סופרים רומנטיים. היינריך פון אופטרדינגן נודע בעיקר בזכות הרומן של נובאליס שפורסם ב-1802, והתגלמותו באופרה טנהויזר מאת ריכרד וגנר, התלכדה עם אגדת טנהויזר של ימי הביניים המאוחרים, שילוב שנוצר על ידי כריסטיאן תאודור לודוויג לוקאס בספרו "על מלחמת וארטבורג" מ-1838. הרומן של נובאליס הכיל גם את סמל הפרח הכחול, שהפך לסמל מפתח ברומנטיקה. בתחילת המאה ה-20 תיארו סופרים גרמנים לאומנים את היינריך כמגן השירה הגרמנית האמיתית ואף כמחבר של שירת הניבלונגים.

## קישורים חיצוניים

* הרומן היינריך פון אופטרדינגן מאת נובאליס, באתר פרויקט גוטנברג 

## הערות שוליים

קטגוריה:דמויות בדיוניות
הדיוויזיה ה-54 (האימפריה הגרמנית)

**הדיוויזיה ה-54** (בגרמנית: **54. Infanterie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. 

## היסטוריה
הדיוויזיה הוקמה ב-3 במרץ 1915, מיחידות שנלקחו מדיוויזיות אחרות או שגויסו לאחרונה. היחידות נלקחו מחלקים שונים של הקיסרות הגרמנית: רגימנט המילואים ה-27 מסקסוניה הפרוסית, שנלקח מדיוויזיית המילואים ה-7; רגימנט הרגלים ה-84 משלזוויג-הולשטיין, שנלקח מדיוויזיית הרגלים ה-18; ורגימנט המילואים ה-90 מהדוכסות הגדולה של מקלנבורג-שוורין, שנלקח מדיוויזיית המילואים ה-18. פרשי הדיוויזיה היו אסקדרון של רגימנט ההוסרים טוטנקופף  של בראונשווייג.

לאחר תקופה קצרה בחזית בצרפת, נשלחה הדיוויזיה לחזית המזרחית ביולי 1915, שם השתתפה במתקפת בוג-נארוו. היא חזרה לחזית המערבית באוקטובר 1915. ממאי עד נובמבר 1916, הדיוויזיה השתתפה בקרב ורדן, במיוחד בקרב על מבצר דואמון. בשנת 1917, היא לחמה בקרב השני על האן ובקרב איפר השלישי, שם ספגה אבדות כבדות. היא גם התמודדה עם התקפת הטנקים של מדינות ההסכמה בקמברה בנובמבר 1917. באביב 1918 לחמה הדיוויזיה במתקפת האביב, ובהמשך לחמה בקרב אמיין ובמתקפת מאה הימים. לאחר תום המלחמה חזרה הדיוויזיה לביתה, שם פורקה בינואר 1919. היא דורגה על ידי המודיעין של מדינות ההסכמה ב-1917 וב-1918 כדיוויזיה מדרג שני, בעיקר בשל אבדות כבדות בהתקפות בהן השתתפה. 

## מפקדים
*גנרל-לויטננט אוסקר פון ואטר (1 במרץ 1915 – 4 במרץ 1918)
*גנרל-מיור ארנסט קאביש (5 במרץ 1918 – 8 בפברואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

54
54
הדיוויזיה ה-204 (האימפריה הגרמנית)

**הדיוויזיה ה-204 (וירטמברג)** (בגרמנית: **204. (Württembergische) Infanterie-Division**) הייתה דיוויזיה של ממלכת וירטמברג, אשר הפכה לחלק מצבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-8 ביוני 1916 מיחידות וירטמברגיות וסקסוניות, והועמדה תחת פיקודו של גנרל-לויטננט הרמן פון שטיין. הדיוויזיה הוצבה בחזית המערבית, ובדצמבר 1916 היא הפכה ליחידה וירטמברגית בלבד. הדיוויזיה השתתפה בקרב איפר השלישי, מתקפת האביב הגרמנית, קרב אמיין ומתקפת מאה הימים, ולאחר המלחמה חזרה לגרמניה ופורקה בינואר 1919.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

204
204
יוגבן סונדשטיין

**יוגבן סונדשטיין** (; 25 במאי 1933 – 8 ביולי 2024) היה פוליטיקאי מאיי פארו שכיהן כראש ממשלת איי פארו, שר בקבינט של איי פארו  וחבר במפלגת העם .

## קורות חיים
סונדשטיין היה בנם של יוהנה מלנה (לבית ינסן) והנס יעקב מטרס סונדשטיין מטורסהאבן. הוא היה נשוי ללידיה מרסטן (נולדה ב-20 בנובמבר 1927) מקלאקסוויק, נכדו יוהאן סונדשטיין, יליד 1993 הוא גיימר עטור פרסים.

סונדשטיין היה רואה חשבון מוסמך, והיה חבר במספר רב של דירקטוריונים. בשנת 1979 נבחר לראשונה ללגטינג  (הפרלמנט של איי פארו). הוא היה יושב ראש הלגטינג מ-1980 עד 1984 ומ-1988 עד 1989. סונדשטיין כיהן כראש ממשלת איי פארו (לוגמאדור) מ-1989 עד 1991 וכשר מ-1991 עד 1993.

ב-2008 פרסם סונדשטיין את זיכרונותיו, והיה לפוליטיקאי הפארואזי הראשון שעשה זאת.

הוא נפטר ב-8 ביולי 2024, בגיל 91.

## קישורים חיצוניים

## הערות שוליים

קטגוריה:ראשי ממשלות
קטגוריה:חברי פרלמנטים
קטגוריה:דירקטורים
קטגוריה:רואי חשבון
קטגוריה:כותבי זיכרונות
קטגוריה:פארואזים
קטגוריה:ילידי 1933
קטגוריה:פארואזים שנפטרו ב-2024
הביתה (אלבום)

**הביתה** הוא אלבום האולפן השלישי של מיכאל כהן, הידוע בשם הבמה כהן. האלבום יצא לאור ב-17 ביוני 2024 תחת הוצאת חברת שיגולה רקורדס.

## רקע
ב-6 ביוני הודיע כהן בחשבון האינסטגרם שלו על צאת האלבום.

## הרכב
האלבום כולל 12 שירים חדשים, בנוסף לסינגל, "עד הקיץ", שיצא כחודש לפני צאת האלבום. האלבום כולל שיתופי פעולה עם מספר אמנים: ג'ימבו ג'יי, כרקוקלי, אלון עדר, קטלין אליגדו, יא-נה ואוחנה.

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי חברת שיגולה רקורדס
פיליפ רוטברג

**פיליפ רוטברג**  (ברוסית: **Филипп Григорьевич Рутберг**; 22 בספטמבר 1931, ויניצה - 12 באפריל 2015, סנקט פטרבורג) היה פיזיקאי סובייטי-רוסי ממוצא יהודי. רוטברג התמחה בפיזיקה של חשמל וחקר פלסמה.

## קורות חיים
פיליפ רוטברג נולד בשנת 1931 בויניצה (אז בתחומי האימפריה הרוסית כיום באוקראינה) למשפחה יהודית. הוריו היו רופאים. לאחר פלישת הנאצים לברית המועצות המשפחה פונתה לקויבישב. קרובי משפחה שלא הצליחו לעזוב את העיר נרצחו על ידי הנאצים. אביו של רוטברג גויס לשורות הצבא האדום ושוחרר אחרי המלחמה בדרגת רב-סרן.

אחרי סיום לימודי בית ספר רוטברג סיים בשנת 1954 לימודי משפטים באוניברסיטת לנינגרד אך עבד בתחום תקופה קצרה. בשנת 1961 הוא סיים לימודי הנדסה תוך התמחות בפיזיקה של חשמל במכון הפוליטכני של לנינגרד. לאחר קבלת התואר הוא היה מרצה בבית ספר לטכנאים ובהמשך החל לעבוד במכון לפיזיקה וטכנולוגיה על שם יופה. במהלך עבודה במכון הוא סיים לימודי תואר שלישי ובהמשך עבודת פוסט-דוקטורט.

בשנת 1990 רוטברג התקבל כחבר בהתכתבות לאקדמיה למדעים של בית המועצות. בשנת 2000 הוא קיבל מעמד של חבר בפועל.

רוטברג היה מלמד במכון הפוליטכני של לנינגרד וכיהן בדרגת פרופסור.

בשנת 1991 רוטברג התמנה למנהל מכון מחקר של האקדמיה החדש שהוקם בסנקט פטרבורג. המכון עסק בחקר בעיות פיזיקת חשמל וזרם חזק.

רוטברג היה מומחה בתופעת פריקה חשמלית בגזים, ייצור מכונות חשמל ליצירת אימפולס חשמלי וחקר פלסמה. בתחום זה הוא כתב מספר רב של מאמרים ומספר ספרים. בבעלותו היו פטנטים בנושא. רוטברג תמך בהקמת תחנות לייצור חשמל על בסיס מקורות אנרגיה מתחדשות בעיקר תוך שימוש בפסולת.

על פעילותו בשנת 1982 רוטברג קיבל פרס ברית המועצות ובהמשך מספר עיטורים ופרסים נוספים.

רוטברג נפטר בשנת 2015 בגיל 83.

## קישורים חיצוניים
* ביוגרפיה 

קטגוריה:יהודים אוקראינים
קטגוריה:פיזיקאים יהודים רוסים
קטגוריה:מדענים יהודים סובייטים
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:מעוטרי עיטור הידידות (רוסיה)
קטגוריה:סובייטים שנולדו ב-1931
קטגוריה:רוסים שנפטרו ב-2015
קאטיק

**קאטיק** (באזרית: **Qatiq**; בטורקית: **Katık**) הוא יוגורט סמיך המותסס באמצעות חיידקים, מיוצר מחלב פרה ונפוץ במדינות הקווקז ומרכז אסיה.

הכנת הקאטיק נעשית באמצעות חימום החלב לטמפרטורה גבוהה לצורך חיטוי והעברה לקירור בטמפרטורה של כ-40 מעלות צלזיוס, לאחר מכן מוסיפים לחלב תרבית חיידקים (בדומה ליוגורט) ומניחים לו לתסוס למשך כמה שעות עד לקבלת מרקם סמיך.

נהוג לאכול את הקאטיק כמנת פתיחה, כבסיס למרק, תוספת למנות בשריות ודגים אך גם כממרח על לחם.

למרות שקאטיק הוא מאכל אזרי מסורתי, קיימות גרסאות נוספות שלו, באיראן הוא נקרא מאסט (ماست), בטורקיה איירן (Ayran), בגיאורגיה מטסוני (მაწონი) ובבולגריה (katăk).

## ראו גם

* סוזמה
* צזיקי
* טרטור

## קישורים חיצוניים

* מתכון אוזבקי להכנת קאטיק, באתר Uzbekcooking
* מתכון להכנת קאטיק, באתר Bonapeti

## הערות שוליים

קטגוריה:המטבח האזרי
קטגוריה:המטבח הטורקי
קטגוריה:המטבח הבולגרי
קטגוריה:המטבח הפרסי
קטגוריה:המטבח הגאורגי
קטגוריה:יוגורטים
מכון לפיזיקה וטכנולוגיה על שם יופה

**מכון לפיזיקה וטכנולוגיה על שם יופה** (ברוסית: **Физико-технический институт имени А. Ф. Иоффе РАН**) הוא מוסד מחקר ופיתוח מהמובילים ברוסיה בתחום פיזיקה. נקרא על שם אברם יופה שהקים אותו והיה מנהלו במשך עשרות שנים.

## היסטוריה
המכון החל את דרכו ב-23 בספטמבר 1918, עם אישור החלטה להקמת מחלקה לפיזיקה וטכנולוגיה במסגרת המכון לחקר קרני רנטגן. על פי המסורת, חגיגות לציון הקמת המכון נערכות ב-29 באוקטובר, יום הולדתו של אברם יופה.

יופה היה מנהל המחלקה החדשה עד לשנת 1922 כאשר היא נפרדה פוצלה ממכון לחקר קרני רנטגן והוקם "מכון לפיזיקה, טכנולוגיה וחקר קרני רנטגן". אברם יופה החל לנהל את המכון. בהמשך שמו של המכון שונה מספר פעמים, התווספו מחלקות חדשות וחלק מהמחלקות הועברו למוסדות מחקר אחרים.

בשנת 1938 יופה ומדעני מכון נוספים כתבו מכתב לויאצ'סלב מולוטוב על הצורך בעריכת מחקרים בתחום פיזיקה גרעינית. בשנת 1941 החל לעבוד מאיץ חלקיקים ראשון של המכון. במהלך מלחמת העולם השנייה חלק ממדעני המכון פונו לקאזאן ופעלו שם. המכון תרם למאמץ המלחמתי ופעל בתחומים שתמכו בלחימה בחזית בעיקר בתחום המכ"ם והגנת אוניות הצי מפני מוקשים.

בשנת 1946 מדעני המכון החלו לעבוד בפרויקט בניית פצצה גרעינית. בשנת 1956 עם הקמת מאיץ חלקיקים חדש תחום הגרעין עבר לסניף המכון בגטצ'ינה.

בשנת 1960 מהכון נקרא על שם יופה ובשנת 1968 למכון הוענק עיטור לנין.

בשנת 2002 על בסיס המכון הוקמה אוניברסיטה.

המכון היה בין מייסדים של מספר כתבתי עת מדעיים שמתפרסמים ברוסיה ונוסדו בתקופת ברית המועצות.

## מבנה המכון
נכון לשנת 2024 המכון כולל 5 מחלקות:
* מחלקת ננוטכנולוגיה
* מחלקת אלקטרוניה של מצב מוצק
* מחלקת פיזיקת מצב מוצק
* מחלקת פלסמה, פיזיקה גרעינית ואסטרופיזיקה
* מחלקת פיזיקה של מוליכה למחצה ומבודדים

כל מחלקה כוללת מספר מעבדות.

## סגל המכון
במכון עובדים 1977 מדענים ומהנדסים (2024).
במהלך השנים עבדו בו מספר חתני פרס נובל:
* ניקולאי סמיונוב (פרס לנובל לכימיה, 1956)
* לב לנדאו (פרס נובל לפיזיקה, 1962)
* פיוטר קאפיצה (פרס נובל לפיזיקה, 1978)
* ז'ורס אלפרוב (פרס נובל לפיזיקה, 2000), הי המנהל המכון בשנים 1987–2003
* אלכסיי יקימוב (רפס נובל לכימיה, 2023)

בנוסף במכון עבדו מדענים בולטים לב ארצימוביץ', מאטבי ברונשטיין, איסאק קיקואין, ג'ורג' גאמוב, איגור קורצ'טוב, יעקב פרנקל, יולי חריטון, פיליפ רוטברג, לב גורביץ', ולדימיר גריבוב, ולדימיר פרל

## קישורים חיצוניים

* 

קטגוריה:תוכנית הגרעין של ברית המועצות
קטגוריה:תוכנית הגרעין של רוסיה
קטגוריה:מכוני מחקר רוסיים
קטגוריה:מכוני מחקר רב תחומי
קטגוריה:מעוטרי עיטור לנין
התעמלות באולימפיאדת פריז (2024)

**תחרויות ההתעמלות ב[[אולימפיאדת פריז (2024)]]** התקיימו מ-27 ביולי עד 10 באוגוסט 2024, בשלוש קטגוריות שונות: התעמלות מכשירים, התעמלות אומנותית וטרמפולינה. תחרויות התעמלות המכשירים (27 ביולי עד 5 באוגוסט) והטרמפולינה (2 באוגוסט) התקיימו באקור הוטל ארנה (מכונה בשמה הישן, ארנה ברסי, בשל חוקי החסות של הוועד האולימפי הבין-לאומי), ותחרויות ההתעמלות האמנותית התקיימו בהיכל הספורט פורט דה לה שאפל מה-8 עד 10 באוגוסט.

## מדינות משתתפות

## לוח זמנים

## טבלת מדליות כוללת

## אירועים
### התעמלות מכשירים
#### נשים

#### גברים

### התעמלות אמנותית

### טרמפולינה

## ישראל בתחרויות ההתעמלות
#### התעמלות אמנותית
}
|67.150
|6
|35.600
|colspan="2"|33.250
|
|68.850
|20 px
|}

#### התעמלות מכשירים
;נשים
}
|13.449
|16
|rowspan="4" colspan="4" 
|colspan="2" bgcolor="lightgray"| לא העפילה
|-
|align="right"|מקבילים מדורגים
|12.833
|50
|colspan="2" bgcolor="lightgray"| לא העפילה
|-
|align="right"|קורה
|12.300
|55
|colspan="2" bgcolor="lightgray"| לא העפילה
|-
|align="right"|קרקע
|12.833
|33
|colspan="2" bgcolor="lightgray"| לא העפילה
|}

;גברים

## ראו גם
* התעמלות במשחקים האולימפיים

## קישורים חיצוניים

* 
* 

## הערות שוליים

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024
אלכסיי קונטורוביץ'

**אלכסיי קונטורוביץ**' (ברוסית: **Алексей Эмильевич Конторович**; (28 בינואר 1934 - 24 באוקטובר 2023) היה גאולוג סובייטי-רוסי בעל שורשים יהודים. הוא התמחה בחיפושי נפט וגז.
## קורות חיים
אלכסיי קונטורוביץ' נולד בשנת 1931 בחרקיב (אז בתחומי האימפריה הרוסית כיום באוקראינה) למשפחה מעורבת יהודית-יוונית. אביו, אחיו וקרובי משפחה נוספים הוצאו להורג או הוגלו לסיביר בשנת 1937 בתקופת הטיהורים הגדולים. אלכסיי גדל עם אמו. בשנת 1941 הם הצליחו לעזוב את העיר ועברו לסיביר בה הוא סיים בית ספר עם מדליית זהב. בשנת 1956 קונטורוביץ' סיים בהצטיינות לימודי פיזיקה באוניברסיטת טומסק. בגלל מוצאו היהודי וכחבר משפחה של מואשמים בפעילות נגד השלטון, הוא הצליח להתקבל לעבודה רק כמורה לפיזיקה בבית ספר.

לקראת שנת 1958 עם שינויים הפוליטיים במדיניות פנים בברית המועצות קונטורוביץ' הצליח להתקבל לעבודה במכון למחקר גאולוגי של אקדמיה למדעים של ברית המועצות. הוא עבר לנובוסיבירסק, סיים לימודי תואר שלישי בשנת 1964 ועבודת פוסט-דוקטורט בשנת 1968.

קונטורוביץ' קודם בעבודה במכון בו עבד, בשנת 1989 הוא מונה לסגן מנהל למדע ובשנת 1997 למנהל המכון.

בשנת 1990 התקבל כחבר בהתכתבות באקדמיה למדעים של ברית המועצות ובשנת 1991 קיבל מעמד של חבר בפועל.

פעילות של קונטורוביץ' התרכזה בחקר שיטות לחיפוש גז ונפט ופיתוח שיטות לניצול שדות גז ונפט שהתגלו. העבודות יישומיות התרכזו בשטח סיביר המערבית בה קיימות שדות גז ונפט רבות.

קונטורוביץ' פרסם כ-850 מאמרים בנושא וכתב מספר ספרים. הוא היה חבר מערכת של כתבי עת בנושא התמחותו.

על פעילותו, הוענקו לו פרסים ועיטורים רבים.

קונטורוביץ' נפטר בשנת 2023 בנובוסיבירסק לאחר מחלה קשה וממושכת.

בנו למד גאולוגיה, מכהן כפרופסור ובשנת 2008 נבחר לאקדמיה למדעים.

## קישורים חיצוניים

* ביוגרפיה 

קטגוריה:גאולוגים יהודים
קטגוריה:גאולוגים רוסים
קטגוריה:מדענים יהודים סובייטים
קטגוריה:חברי האקדמיה הרוסית למדעים
קטגוריה:חברי האקדמיה למדעים של ברית המועצות
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אלכסנדר נבסקי (הפדרציה הרוסית)
קטגוריה:מעוטרי עיטור הדגל האדום של העמל
קטגוריה:סובייטים שנולדו ב-1934
קטגוריה:רוסים שנפטרו ב-2023
שחייה אמנותית באולימפיאדת פריז (2024)

**תחרויות ה[[שחייה צורנית|שחייה האמנותית]]** (לשעבר שחייה צורנית) באולימפיאדת הקיץ 2024 בפריז, צרפת, התקיימו בין ה-5 ל-10 באוגוסט במרכז האקווטי של פריז. בניגוד לאולימפיאדה הקודמת, מספר השחייניות המתחרות בשני האירועים במשחקים אלו צומצם מ-104 ל-96.

מספר שינויים משמעותיים הוכנסו לתוכנית השחייה האמנותית בפריז 2024 כדי לחזק את השוויון המגדרי והמגוון הרחב בין האומות בתהליך המוקדמות. ב-7 באוקטובר 2022 קיבלה פדרציית השחייה הבין-לאומית כמעט 99 אחוז מהקולות לשינוי חוקי השחייה האמנותית בין השנים 2022 ל-2025, כגון הרכב של קבוצה בת שמונה חברים ומספר מקסימלי של שני גברים בקבוצה.

## העפלה
במקצה הקבוצתי הוועד האולימפי הלאומי (NOC) בעל הדירוג הגבוה ביותר בכל אחד מחמשת המפגשים היבשתיים, למעט מדינת המארחת צרפת (המייצגת את אירופה), יקבל מקום במכסה. יתר הוועדים יתחרו על חמשת המקומות הזמינים באליפות העולם בשחייה 2024. במקצה הדואט, הוועד האולימפי הלאומי בעל הדירוג הגבוה ביותר מכל אחד מחמשת המפגשים היבשתיים שאין לו קבוצה שהעפילה, יבטיח מקום נחשק, בעוד יתר הוועדים יתחרו על שלושת המקומות הנותרים באליפות העולם 2024. כל עשרת הוועדים האולימפיים הזכאים להתחרות במקצה הקבוצתי חייבים לבחור שני חברים לצורך הרכבת דואט.

## טבלת המדליות

## הערות שוליים

קטגוריה:ענפי ספורט באולימפיאדת פריז (2024)
What Difference Does It Make?

"****" (בעברית: "**מה זה משנה?**") הוא שיר של להקת הסמית'ס, שנכתב על ידי הזמר מוריסי והגיטריסט ג'וני מאר. זה היה הסינגל השלישי של הלהקה והוא מופיע באלבום הבכורה שלהם, The Smiths. גרסה אחרת, שהוקלטה עבור המופע של ג'ון פיל ברדיו 1 של ה-BBC, כלולה באלבום האוסף Hatful of Hollow.

השיר היה אחד הלהיטים המשמעותיים הראשונים של הלהקה, והגיע למקום ה-12 במצעד הסינגלים הבריטי.

## רקע
דמותו של ריי סמית' ברומן של ג'ק קרואק The Dharma Bums אומרת שוב ושוב "What Difference Does It Make?", כמו גם "Pretty girls make graves", שמו של שיר נוסף שהופיע ב-The Smiths.

"What Difference Does It Make?" שוחרר ללא קליפ נלווה. בריאיון לטוני פלטשר בתוכנית The Tube ב-1984, מוריסי אמר שהוא מרגיש ששוק הווידאו הוא משהו שהולך "למות מהר מאוד", ושהוא רוצה "לבשר את מותו".

## עטיפת הסינגל
[ממוזער|עטיפת הסינגל המקורי עם מוריסי משחזר את דמותו של [טרנס סטמפ]]
העטיפה של הסינגל היא תצלום של טרנס סטמפ, שצולם על סט הסרט האספן. במקור, סטמפ סירב לאשר את השימוש בתצלום, ובחלק מההוצאות הופיע מוריסי בסצנה משוחזרת. בשחזור מוריסי מחזיק חלב, בניגוד לכלורופורם במקור. עם זאת, סטמפ שינה את דעתו במהרה, והעטיפה המקורית הוחזרה.

## רשימת רצועות

## משתתפים
* מוריסי - שירה
* ג'וני מאר - גיטרות
* אנדי רורק - גיטרה בס
* מייק ג'ויס - תופים

## קישורים חיצוניים

## הערות שוליים

קטגוריה:שירי הסמית'ס
קטגוריה:שירים באנגלית
אוספורטיס

**אוספורטיס** הוא אלבום אוסף של רמי פורטיס אשר יצא בשנת 1999.

האלבום כלל 3 תקליטורים תחת השמות "**סינגלים**" (אוסף סינגלים), "**שלנו**" (אוסף שירים בולטים עם שני שירים חדשים) ו"**וגם אוסף בולים**" (שירים נדירים מתקופות שונות) כש"סינגלים" נמכר גם בנפרד כאלבום בודד.

לכבוד האוסף פורטיס שב לשתף פעולה עם ברי סחרוף והם הקליטו יחד שלושה שירים חדשים וגם קיימו 2 הופעות איחוד לכבוד יציאת האוסף בליווי הנגנים שליוו אותם לאורך הקריירה.

## רשימת השירים

## הפקת האלבום
* הקליט עצבות, סיפורים מהתחת, אספמיה: אלידע רמון
* מיקסס אותם: יזהר אשדות
* ערך דיגיטלית הכל: יזהר אשדות באולפן שלו יולי-אוגוסט 1999
* צילמו במשך השנים: ארן אדר בורלא, מישל אזולאי ז"ל, אביבית גולן, רן גולני, גדי דגון, עידן זעירא, יאיר לב, רונן ללנה, חגית מור, מלכה שפיגל
* עושים יחסי ציבור: טלי דרבינסקי, אורן בראל
* הפיקה דפוס: הדס אי ירושלמי
* עיצבה: יעל יעקבי
* הפיקה עצבות, סיפורים מהתחת, אספמיה: שרון רוטר
* עזר בהפקה: שי צברי
* ערכנו: אנחנו
* ייעץ ואסף: דרור נחום
* התרוצצה: תמי בן-יהודה
* הפיק: ניצן זעירא

## קישורים חיצוניים

קטגוריה:אלבומי אוסף באנגלית
Astro Lounge

***Astro Lounge*** (בעברית: **טרקלין חלל**) הוא אלבום האולפן השני של להקת הרוק האמריקאית Smash Mouth, שיצא ב-8 ביוני 1999 על ידי אינטרסקופ רקורדס.

אלבום זה כולל את הסינגל "All Star", שהוא הסינגל המצליח והנמכר ביותר של הלהקה, שהגיע כמעט למקום הראשון במצעד בילבורד הוט 100 בארצות הברית.

## מידע על השיר
### "[[All Star (שיר של Smash Mouth)|All Star]]"
"All Star" הופיע בסרטים "מיסטרי מן" ו"המפקח גאדג'ט" משנת 1999, בסרט "דיגימון" משנת 2000 ובסרטים שרק ומיליונר מי שגומר ראשון מ-2001. השיר היה מועמד לפרס גראמי עבור הופעת הפופ הטובה ביותר על ידי צמד או קבוצה. 

### "[[Then the Morning Comes]]"
"Then the Morning Comes" הופיע בפרסומת טלוויזיה של ניסאן. זה היה הסינגל הראשון של Smash Mouth שנכנס למצעד של בילבורד.

### "Can't Get Enough of You Baby"
Smash Mouth הקליט קאבר של "Can't Get Enough of You Baby" ב-1998 לצורך הכללה בסרט Can't Hardly Wait. הגרסה שלהם מזכירה את גרסת הכיסוי של Question Mark and the Mysterians משנת 1967 (כמו גם את הלהיט של Question Mark and the Mysterians משנת 1967, " 96 Tears "). הוא גם יצא לאור כסינגל ב-1998, ולאחר מכן הופיע ב-Astro Lounge . זה היה השיר האחרון באלבום וגם הקצר ביותר (בשנייה אחת).

השיר הוקלט לראשונה על ידי ארבע העונות ב-1966 וזכה לגרסאות כיסוי רבות לאחר מכן.

### "Diggin' Your Scene"
"Diggin' Your Scene" הופיע בפרק 17 של העונה הראשונה של תוכנית הטלוויזיה זהות בדויה.

### "Come On, Come On"
"Come On, Come On" הוצג בפרסומת של גאפ ובסרטים שקרן בריבוע, ואחי איפה האוטו שלי. השיר שימש גם בפרק "Queen Bebe" מסדרת הטלוויזיה המצליחה קים פוסיבול.

## קבלה וביקורת
האלבום קיבל שלושה עיטורי פלטינה על ידי RIAA.  הסינגל "All Star" הגיע למקום ה-4 בבילבורד הוט 100 בארצות הברית באוגוסט 1999. 

## הערות שוליים

## קישורים חיצוניים
* Astro Lounge ב-YouTube
* האתר הרשמי של Smash Mouth

קטגוריה:אלבומים באנגלית
קטגוריה:אלבומי חברת אינטרסקופ רקורדס
ורוקיני

ה**ווֵרוּקיני** (בלטינית: **Verucini**) היו שבט גאלי ששכן בפנים הארץ של דרום מזרח פרובאנס בתקופת הברזל.

## שם
הוורוקיני תועד אך ורק על ידי פליניוס הזקן כ-Verucini במאה ה-1 לספירה.

השם האתני Verucini הוא צורה לטינית של Uerucinoi הגאלית. הוא נובע מהשורש ueru - (גדול), וקשור לשמות האישיים Ueru-cloetius, Ueru-clonis, Ueruccius ו-Ueruco.

## גאוגרפיה
פליניוס מתאר את הטריטוריה של הוורוקיני כממוקמת ליד שבט הסואלטרי (סן טרופה). נראה שהם חיו בין הנהרות ארז'אנס  וורדון , ליד דראגיניאן המודרנית, סאלרן ואופס (Draguignan, Salernes, Aups). ה"דאוס מארס ורקיניוס" מעיד במעבר אדון . זו הייתה כנראה האלוהות המגינה של הוורוקיני, ואולי גם על הנוסעים לאזור הררי זה.

## ביבליוגרפיה


* 
* 
* 


## הערות שוליים

קטגוריה:גאלים
קטגוריה:שבטים גאלים
קטגוריה:עמים קדומים
בעיית האופק

איור הממחיש את בעיית האופק. שני אזורים מרוחקים מאוד ביקום נראים אותו הדבר מכדור הארץ.|ממוזער|שמאל
**בעיית האופק** או **בעיית ה[[הומוגניות (פיזיקה)|הומוגניות]] של היקום** היא בעיה פתוחה בפיזיקה התיאורתית, המצביעה על בעייתיות במודל התרחבות היקום המוקדם (המפץ הגדול) הקלאסי. עיקר הבעיה, כפי שמוצגת במחקר התיאורתי, היא זו: אמנם כל כוכב הוא בעל צבע מעט שונה, כל חור שחור הוא בעל צפיפות מעט שונה, כל גלקסיה בנויה עם מספר שונה של כוכבים וסידור מעט שונה, אך אם מביטים ביקום ברמה הקוסמולוגית (כלומר, על הרבה צבירי גלקסיות יחד), הכל נראה אותו הדבר בכל כיוון. צבירי גלקסיות הצד אחד של השמיים נראים זהה כמעט לחלוטין לצבירי גלקסיות בצד השני של השמיים.

אם תאורית המפץ הגדול נכונה, כלומר אם אכן היקום התחיל בנקודה בה כל החומר והאנרגיה, וכן מרחב הזמן היו מרוכזים בנקודה קטנה בצורה אינסופית ומשם המרחב זמן התחיל להתרחב, הרי שלא היה זמן לשני חלקיקי אור (פוטונים) להעביר מידע בין שני צדי היקום התינוק. לחלקיקים לא היה מספיק זמן להערבב ולהחליף ביניהם פוטונים וירטואליים בשביל לתאם טמפרטורה, כי גם אם היקום המוקדם מאוד היה בגודל שרירותי 1, מהירות האור (המהירות הגבוהה ביותר האפשרית) לא הייתה מהירה מספיק בשביל להגיע מקצה אחד של היקום לקצה השני שלו לפני התרחבות היקום.

הפתרון המקובל כיום כפתרון אפשרי לבעיית האופק הוא מודל האינפלציה הקוסמית, המציע כי היה זמן ביקום המוקדם מאוד לחלקיקים להחליף מידע, כאשר היקום היה בגודל של אפונה פחות או יותר, ורק לאחר פרק זמן סופי במהלכו החלקיקים התערבבו ביניהם ו"תיאמו" ביניהם טמפרטורה, היקום התרחב בפרק זמן שניתן לכנותו "מייד" (מיליארדית של מיליארדית של מיליארדית של מיליונית השנייה) מגודל של אפונה לגודל של היקום הנראה (אותו סדר גודל של היקום לאחר האינפלציה לגודלו הנוכחי של היקום, אחרי כמעט 14 מיליארד שנים), ומשם המשיך להתרחב בשל מנגנון האנרגיה האפלה.

הצעות נוספות שהוצעו לפתרון בעיית האופק הן תאורית היקומים המקבילים (תאוריה המציעה כי יש אינסוף יקומים, ולכן העובדה שאנחנו מוצאים את עצמנו ביקום הומוגני היא בעלת פתרון סטטיסטי). תאוריות נוספות שהוצעו לפתרון הבעיה הן המיתר הקוסמי, כלומר חור תולעת שנוצר עקב שזירה קוונטית בין שני חלקיקים ביקום המוקדם, שבעקבות התנפחות היקום מאפשר להעביר מידע מיד (מהר יותר ממהירות האור), וכן הסברים קוונטים אחרים כגון היקום בעל האלקטרון האחד וכדומה. נכון ל-2024, התאוריה המקובלת בקרב קהילת המחקר היא תאורית האינפלציה, שמסבירה גם בעיות נוספות במודל המפץ הגדול הקלאסי.

קטגוריה:קוסמולוגיה
ישו המלך

[ממוזער|ישו המלך, ב[תמונת המזבח של גנט של יאן ואן אייק, קתדרלת באוו הקדוש.]]
בנצרות, **ישו המלך** הוא כינוי לישו, המתאר אותו כמלך היושב בממלכת האל מימין לאלוהים.

שליחותו כמלך היא אחת משלוש השליחויות המיוחסות לישו: נביא, כומר ומלך.

מוסדות נוצריים רבים משתמשים בכינוי זה בשמותיהם, בהם כנסיות, בתי ספר, בתי חולים ומוסדות דת.

בנצרות הקתולית, מרים, אם ישו, מכונה "מלכת השמיים".

## משיחת ישו למלוכה בברית החדשה
בברית החדשה מתואר במספר מקומות כיצד ישו נמשח למלוכה ביציקת שמן המשחה על ראשו.

בבשורה על-פי לוקאס, המלאך גבריאל מודיע למרים, אם ישו: 

באיגרת הראשונה אל טימותיוס מכונה ישו "מלך המלכים ואדוני האדונים", בדומה לביטוי העברי "מלך מלכי המלכים" שהוא כינוי לאלוהים. כינוי זה מופיע גם בחזון יוחנן, בו שה האלוהים מכונה "אדוני האדונים ומלך המלכים".

## התייחסות לישו כמלך בנצרות המאוחרת
המסורת הנוצרית מתייחסת לישו כאל מלך. אוסביוס מקיסריה נשא בשנת 314 נאום בו תיאר את ישו כמלך. נאומים דומים נישאו לאחר מכן במהלך המאה ה-4. בכתבים עתיקים רבים, בהם כתביו של קירילוס האלכסנדרוני, מתואר ישו כמלך ממלכת השמיים.

במאי 1899 פרסם האפיפיור לאו השלושה-עשר אנציקליקה אפיפיורית בה התייחס לישו כמלך וציין את אדיקותו בכינוי "הלב הקדוש".

בדצמבר 1922, לאחר תום מלחמת העולם הראשונה, פרסם האפיפיור פיוס האחד עשר אנציקליקה אפיפיורית בה כתב ששלום אמיתי ישרור בעולם רק תחת מלכותו של ישו כ"נסיך השלום".

## חג ישו המלך

בדצמבר 1925 פרסם האפיפיור פיוס האחד עשר אנציקליקה נוספת בשם "Quas primas" ("בראשית") בה ציין שמלכותו של ישו ניתנה לו על ידי האל בזכות אדיקותו, ולא הושגה באמצעות אלימות או גזל. באנציקליקה זו ייסד האפיפיור את הסקרמנט "חג ישו המלך", באמצעותו ביקש למתן את ההשפעות הגוברות של מגמות החילון והלאומיות החילונית בעולם. לאומיות זו באה לידי ביטוי גם בחילוקי הדעות בין ממלכת איטליה לבין הכס הקדוש, ואלה נפתרו רק עם חתימת ההסכמים הלטראניים בשנת 1929.

חג ישו המלך מצוין ביום ראשון האחרון לפני האדוונט. האפיפיור פיוס האחד עשר קבע את החג ליום ראשון שלפני חג כל הקדושים, אך מאוחר יותר שינה האפיפיור פאולוס השישי את מועד החג, למועדו הנוכחי.

## מוסדות נוצריים הקרויים על שם ישו המלך
בשנת 1926 קיבלה הקהילה הקתולית ברובע מאונט לוקאאוט בסינסינטי אישור מראשי הכנסייה הקתולית להיקרא "כנסיית ישו המלך". במאי 1927 נבנתה עבור הקהילה כנסייה, במבנה המדמה מבנים דתיים בנצרות הקדומה.

לאחר מכן נקראו מוסדות נוצריים רבים על שם ישו המלך, בהם כנסיות, קתדרלות, בתי ספר, בתי חולים ומוסדות דת. פסלים הנקראים בשם זה נבנו בפורטוגל  ובפולין .

## הערות שוליים

## קישורים חיצוניים

קטגוריה:כריסטולוגיה
בריק על הטוויד

**בריק על הטוויד** (באנגלית: **Berwick-upon-Tweed**) המוכרת גם בקיצור **בריק**, היא עיירת שוק במחוז נורת'מברלנד כארבעה קילומטרים מהגבול עם סקוטלנד והעיירה הצפונית ביותר באנגליה.

העיירה נוסדה במקור כיישוב אנגלו-סקסוני כחלק מממלכת נורת'מבריה בתחילת ימי הביניים בפתחו של נהר הטוויד (שעל שמו קרויה). מיקומה האסטרטגי של בריק על הגבול הצפוני של נורת'מבריה ובהמשך על הגבול האנגלו-סקוטי הפך אותה למוקד סכסוכים וחילופי תרבות לאורך ההיסטוריה. היא אף החליפה ידיים 14 פעמים בין סקוטלנד לאנגליה עד לשנת 1482, ומאז נמצאת בצד האנגלי של הגבול.

נכון לשנת 2021, אוכלוסיית בריק מונה 13,170 תושבים.

## היסטוריה
בריק נוסדה על ידי ממלכת נורת'מבריה אך נכבשה על ידי סקוטלנד בקרב קרהאם ב-1080, לאחר מכן נותרה בידי ממלכת סקוטלנד עד המאה ה-12 כאשר היא הפכה לחלק מאנגליה. השליטה בה עברה לעיתים קרובות בין שתי האומות בשל מיקומה האסטרטגי וחישובתה הרבה. בשנת 1174 נמסרה בריק לסקוטלנד כחלק מהכופר עבור מלך סקוטלנד השבוי ויליאם הראשון. בהמשך החליפה ידיים עוד מספר פעמים במהלך המלחמות האנגלו-סקוטיות שלאחר מכן. הסכם פותרינגהאי ב-1482 קיבע את בריק תחת שלטון אנגלי, וביסס את מעמדה כעיר גבול.

בתקופת ימי הביניים, בריק היה לאחד הנמלים החשובים ביותר בבריטניה, וסחר בסחורות כמו צמר ותבואה. כלכלתה פרחה, והפכה אותה למרכז מסחרי חיוני. בשנת 1296 כבש מלך אנגליה אדוארד הראשון את בריק, מה שהוביל לטבח רבים מתושביה והפך לאירוע מכונן בהיסטוריה של העיירה. בניית הביצורים הנרחבים של העיר החלה במאה ה-16 בהוראת המלכה אליזבת הראשונה, במטרה להגן עליה מפני פלישות סקוטיות אפשריות.

במאות ה-17 וה-18 פחתה חשיבותה של בריק כמעוז צבאי, אך היא נותרה עיירת שוק ונמל חשובה. השילוב הייחודי של מורשת אנגלית וסקוטית המזוהה את העיירה ממשיך להיות מאפיין מכריע של בריק.

## תחבורה
כביש A1 הישן עובר דרך בריק, אך הכביש המודרני עוקף את העיירה מכיוון מערב. תחנת הרכבת של בריק נמצאת על קו הרכבת הראשי של החוף המזרחי. נמל ימי קטן בטווידמות' משמש ליבוא ויצוא של סחורות אך אינו מספק שירותי נוסעים. הנמל מוגן על ידי שובר גלים ארוך שנבנה במאה ה-19, שבקצהו מגדלור אדום ולבן בגובה 13 מטרים שבנייתו הושלמה ב-1826.

בניית גשר בריק ב-1624 וגשר רויאל בורדר ב-1850, שתוכנן על ידי רוברט סטיבנסון, שיפרו את מעמדה של העיירה וחיזקו את התחבורה עם סקוטלנד מצפון.

## אתרים בעלי עניין

Berwick Bridge.jpg|גשר בריק
St Andrew's Presbyterian church, Brewick - geograph.org.uk - 5581060.jpg|כנסיית סינט אנדרו הפרסבטירית
The Barracks - geograph.org.uk - 1254528.jpg|קסרקטין בריק
Berwick-upon-Tweed, The Royal Border Bridge - geograph.org.uk - 2941068.jpg|גשר הגבול המלכותי
Sandgate - geograph.org.uk - 4812154.jpg|בורסת התירס
Berwick Ramparts 2.jpg|חומות העיר


## קישורים חיצוניים

* 
* 
* אתר תיירות המוקדש לבריק על הטוויד.
* אודות בריק באתר Essentially England.

קטגוריה:נורת'מברלנד
קטגוריה:אנגליה: יישובים
קטגוריה:גבול אנגליה–סקוטלנד
טרופאום אלפיום

שמאל|ממוזער|300x300 פיקסלים| הטרופאום של אוגוסטוס, עם כנסיית סנט מישל (אמצע שמאל)
שמאל|ממוזער|250x250 פיקסלים| מפורט
ה**טרופאום אלפיום** (בלטינית: **Tropaeum Alpium** "טרופאיון האלפים", בצרפתית : **Trophée des Alpes**), הוא טרופאיון רומי (tropaeum) מונומנט לכבוד ולזכר ניצחונו המכריע של הקיסר אוגוסטוס על השבטים שאכלסו את הרי האלפים. הריסות האנדרטה נמצאות בלה טירבי (La Turbie) (צרפת), כמה קילומטרים מנסיכות מונקו.

## הבנייה
הטרופאיון נבנה בשנת 6 לפנה"ס לכבוד אוגוסטוס כדי לחגוג את ניצחונו הסופי על 45 השבטים שאכלסו את הרי האלפים. האוכלוסיות האלפיניות הובסו במהלך המערכה הצבאית להכנעת האלפים שנערכה על ידי הרומאים בין השנים 16 לבין 7 לפני הספירה.

האנדרטה נבנתה מאבן מהמחצבה הרומית שהייתה ממוקמת במרחק של כ-800 מטרים משם. נראים במקום עד היום עקבות של קטעי עמודים מגולפים באבן.

האנדרטה כפי ששוחזרה חלקית היא בגובה 35 מטר. כאשר נבנה, על פי האדריכל, הבסיס הוא באורך של 35 מטרים, הרציף הראשון בגובה 12 מטרים, והרוטונדה המונה 24 עמודים עם פסל אוגוסטוס הממלכתי היא בגובה 49 מטרים.

## הכתובת על האנדרטה
אחת מאבני המגדל הכילה את שמות השבטים. הכתובת נשתמרו רק בשברים, אך ניתן היה לשחזר אותה הודות לתַעֲתוּק של פליניוס הזקן, אם כי בתיקונים קלים.
## חיים מאוחרים יותר
ממוזער| שחזור דגם של טרופיאום אלפיום
האנדרטה במקור לא שירתה שום מטרה צבאית ולא הכילה מבצר. במקום זאת, היא סימנה את הגבול בין איטליה לבין פרובינקיה גאליה נארבוננסיס, שלאחר מכן עבר לנהר הוואר. אולם בין המאות ה-12 וה-15, האנדרטה אכן הפכה למבצר, כאשר המקומיים בנו בתים סביב חומותיו. בשנת 1705, כאשר פרצה מלחמה בין סבויה לבין צרפת במהלך מלחמת הירושה הספרדית, לואי ה-14 הורה להרוס את כל המצודות באזור, כולל זו. הטרופאום שנהרס חלקית הפך אז למחצבה ואבניו שימשו, בין היתר, לבניית כנסיית סן מישל הסמוכה.

האנדרטה שוחזרה חלקית בשנת 1929 בתרומה מהנדבן האמריקאי אדוארד טאק 

הטרופאום ממוקם על ויה יוליה אוגוסטה, דרך רומית על שם אוגוסטוס שנבנתה כהרחבה של ויה אאורליה, ואשר חיברה בין היישובים Album Intimilium (ונטימיליה המודרנית) ו-Cemenelum (היום שכונת Cimiez בניס). גם מזרקות שונות בשטחן של הקומונות של בוסוליי ורוקברון-קאפ-מרטן  הן רומיות.

## מוזיאונים
מוזיאון אדוארד טאק באתר הטרופטום כולל שברים, תבניות גבס, תצלומים ישנים המתעדים את האנדרטה ושחזורה. הוא נבנה בשנת 1929 ושופץ בשנת 2011.

הוא כולל גם דגם בקנה מידה 1:20 של הטרופאום המשוחזר. דגם נוסף בקנה מידה 1:20 נמצא בחדר IX של המוזיאון לתרבות הרומית ברומא.

## לקריאה נוספת
* רייטים על השתייכות שבטית של שבטי הרייטים

## קישורים חיצוניים

* אתר רשמי
* טרופאיון האלפים (אתר עם תמונות)
* Livius.org: לה טורבי

## הערות שוליים

קטגוריה:צרפת: מבנים רומיים
יאנוש שטראוס

**יאנוש שטראוס** (בהונגרית: **Strausz János**) בודפשט, 23 בדצמבר 1934 – 21 בספטמבר 2020 ) היה משפטן ועורך דין יהודי-הונגרי, שופט, חבר בית המשפט לחוקה  בין 1998 ל-2004. בית המשפט לחוקה בהונגריה דומה בתפקידיו לבית המשפט הגבוה לצדק (בג"ץ) בישראל. שטראוס נחשב לאחד מהשופטים הפליליים ההונגרים המוערכים והמוכרים ביותר.

## קורות חייו
יאנוש שטראוס נולד במשפחה יהודית. אביו, שהיה אדריכל, נעלם במחנות שרות העבודה (עבודות כפייה לגברים יהודיים עבור הצבא ההונגרי) בעיקול נהר הדון בחזית המזרחית כיחידה נספחת לארמייה השנייה ההונגרית. אמו עבדה כתופרת ומוכרת בביתן רחוב לעיתונים, סיגריות וכדומה (דומה לקיוסק) כדי לפרנס את שני בניה. הוא סיים באופן עצמאי את בית הספר התיכון דניאל ברז'ני בבודפשט ואת מבחני הבגרות. לאחר מכן ביקש להתקבל למגמת המוזיאולוגיה וגם למכללה לענייני חוץ. לבסוף, מ-1954, הוא היה סטודנט בפקולטה למדע המדינה ולמשפטים של אוניברסיטת אטווש לוראנד. כיוון שהשמיע את דעתו בפומבי במהלך המרד ההונגרי (מכונה בהונגריה מהפכת 1956), הוא סווג כקונטר-מהפכן ב-1957 וסולק מהאוניברסיטה, ולאחר מכן עבד כעובד במפעל במשך שש שנים.

מ-1960 המשיך את לימודי המשפטים שלו בהתכתבות, וסיים בהצטיינות את לימודיו ב-1963. בין 1963 לבין 1967 היה מנסח מכתבים והחלטות בבית המשפט, ובין 1967 לבין 1977 הוא היה שופט לעניינים פליליים ודן בעיקר בעבירות אלימות. בשנת 1977 מונה לשופט במועצת הערעורים של בית המשפט המטרופוליטני (ערכאת ערעור של בית המשפט המחוזי של בודפשט), ומשנת 1980 היה נשיא מועצת הערכאה בדרגה הראשונה. בין המקרים שהוא דן היו משפט "גלריית היד השחורה" בגבעת גלרט, המקרה של יאנוש מגדה שהואשם ברצח ילדים, המשפט החוזר של תיק פוצ'פרי (רצח שוטר) ומשפט הירי הסדרתי של שלגוטריאן (בו שוטרים וחיילים ירו על קהל של 4000 איש. מספר ההרוגים לא ידוע עד היום). הוא נבחר כחבר בבית המשפט לחוקה (בג"ץ בהונגריה) בדצמבר 1998, והיה שופט חוקתי עד דצמבר 2004, עת פרש לגמלאות. תחומי העניין שלו היו משפט פלילי, משפט פרוצדורלי פלילי והיסטוריה משפטית, וכן המשפט הציבורי ההונגרי. כאמור הוא נחשב לאחד מהשופטים הפליליים ההונגרים המוערכים והמוכרים ביותר.

הוא נפטר בשנת 2020 והובא למנוחות בבית הקברות היהודי ברחוב קוזמה.
## לקריאה נוספת
* נתוניו במאגרי המוזיאון הספרותי פטפי.

## קישורים חיצוניים
* הודעת בית המשפט לחוקה על מותו
* פורום המשפט. יאנוש שטראוס שופט פלילי מלידה
* מת יאנוש שטראוס שופט פלילי חבר בית המשפט לחוקה באתר index.hu

## הערות שוליים

קטגוריה:עורכי דין יהודים הונגרים
קטגוריה:משפטנים יהודים הונגרים
קטגוריה:ניצולי השואה: הונגריה
קטגוריה:שופטים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2020
יוהנס ארם

**יוהנס ארם** (באסטונית: **Johannes Erm**; נולד ב-26 במרץ 1998) הוא אתלט אסטוני, זוכה מדליית ארד באליפות העולם באולם (גלאזגו 2024) בקרב 7 ואלוף אירופה (רומא 2024) בקרב 10.

## ביוגרפיה
ארם נולד וגדל בטרטו, אסטוניה. שיחק בילדותו בכדורגל ובגיל 13 בחר להתמקד באתלטיקה.

## קריירה
### 2016
#### מדליית ארד באליפות העולם עד גיל 20
באליפות העולם עד גיל 20 שנערכה בבידגושץ', פולין ביולי 2016 זכה במדליית ארד בקרב 10 בשיא לאומי עד גיל 20 של 7879 נקודות, אחרי ניקלאס קאול מגרמניה שקבע אז שיא עולם עד גיל 20 של 8162 נקודות ומקסים אנדרלוטיס מבלארוס (8046 נקודות).

### 2017
#### מדליית כסף באליפות אירופה עד גיל 20
באליפות אירופה עד גיל 20 שנערכה בגרוסטו, איטליה ביולי זכה במדליית כסף בקרב 10 בשיא אישי חדש של 8141 נקודות, אחרי ניקלאס קאול שקבע עוד שיא עולם עד גיל 20 של-8435 נקודות.

### 2019
#### מדליית כסף באליפות אירופה עד גיל 23
באליפות אירופה עד גיל 23 שנערכה ביבלה, שוודיה ביולי זכה במדליית כסף בשיא לאומי חדש עד גיל 23 של 8445 נקודות, אחרי ניקלאס קאול (8572 נקודות).

### 2021
באולימפיאדת טוקיו שנערכה באוגוסט סיים במקום 11 בתוצאה של 8213 נקודות.

### 2022
באליפות העולם שנערכה ביוג'ין, אורגון, ארצות הברית ביולי סיים במקום תשיעי בתוצאה של 8227 נקודות.

### 2023
באליפות העולם שנערכה בבודפשט, הונגריה ביולי 2023 סיים במקום תשיעי בשיא אישי חדש של 8484 נקודות.

### 2024
#### מדליית ארד באליפות העולם באולם
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית ארד בקרב 7 בשיא אישי חדש של 6340 נקודות, אחרי סימון איהאמר משווייץ (6418 נקודות) וסנדר סקוטהיים מנורווגיה (6407 נקודות).
#### אלוף אירופה
באליפות אירופה שנערכה ברומא, איטליה, במרץ אותה שנה הוא זכה במדליית זהב בקרב 10 בשיא אישי חדש של 8764 נקודות, לפני סנדר סקוטהיים (8635 נקודות) ומקנסון גלטי מצרפת (8604 נקודות). במהלך התחרות קבע שיאים אישיים גם בריצת 100 מטר, ריצת 400 מטר, קפיצה במוט ובהטלת כידון.

## שיאים אישיים
### אצטדיון
* קרב 10: 8764 נקודות (2024)
* ריצת 100 מטר: 10.60 שניות (2024)
* קפיצה לרוחק: 7.98 מטר (2018)
* הדיפת כדור ברזל: 15.38 מטר (2023)
* קפיצה לגובה: 2.04 מטר (2023)
* ריצת 400 מטר: 46.81 שניות (2024)
* ריצת 110 מטר משוכות: 14.19 שניות (2019)
* זריקת דיסקוס: 49.39 מטר (2020)
* קפיצה במוט: 5.20 מטר (2024)
* הטלת כידון: 62.71 מטר (2024)
* ריצת 1500 מטר: 4:22:19 דקות (2023)

## קישורים חיצוניים

קטגוריה:מתחרים בקרב עשר
קטגוריה:אתלטים אסטונים
קטגוריה:אלופי אירופה באתלטיקה
קטגוריה:מתחרים בקרב עשר באולימפיאדת טוקיו (2020)
קטגוריה:מתחרים בקרב עשר באולימפיאדת פריז (2024)
קטגוריה:אסטונים שנולדו ב-1998
מתי נתנשק (שיר)

"**מתי נתנשק**" הוא שיר של הזמר-יוצר הישראלי אביתר בנאי. השיר נכתב והולחן על ידי בנאי, עובד והופק בידי קורין אלאל ויצא לאור ב-1 ביולי 1997 בתור הרצועה הרביעית מתוך אלבום הבכורה שלו, "אביתר בנאי".

## רקע ויצירה
השיר נכתב על ידי הזמר-יוצר הישראלי אביתר בנאי באנדרטת חטיבת הנגב שבבאר שבע. הוא הולחן בידי בנאי ועובד והופק בידי קורין אלאל.

עטיפת הסינגל אשר צולמה בידי רונן ללנה בביתו של אביתר, מציגה את אביתר בצורה מטושטשת, כמו כל שאר העטיפות מאלבום זה.

בתחילה פנה בנאי אל חיים שמש, מפיק האלבום, מכיוון שלא רצה שהשיר יהיה חלק מהאלבום בשל אופיו ה"להיטי" שלדעתו לא התאימה דיו.

## יציאה לאור
בסופו של דבר, השיר יצא לאור ב-1 ביולי 1997 בתור הרצועה הרביעית מתוך אלבום הבכורה של בנאי, "אביתר בנאי".

בשנת 1998 השיר נכלל באלבום האוסף "גדלנו יחד" של חברת התקליטים הד ארצי. בשנת 2009 דלפה לאינטרנט קלטת דמו שהקליט בנאי ובה ביצועים אקוסטיים למספר שירים שלו, ביניהם גם "מתי נתנשק".

## ביצועים
בעקבות חזרתו בתשובה נמנע בנאי מלבצע את השיר בפומבי, למעט מספר הופעות ספורות, אך גם בהם הוא נמנע מלשיר את המשפט בעל הקונוטציה המינית; .

השיר נכלל גם באלבום ההופעה השני של בנאי, "בחזרה לאלבום הראשון", אשר יצא באפריל 2023. בגרסה זו, את המשפט אמר בשגיאה מכוונת כ. בעשור השלישי המאה ה-21, לאחר שלפי טענתיו התפייס עם האלבום הראשון שלו, חזר בנאי להופיע עם השיר באופן קבוע בהופעותיו יחד עם עוד מספר שירים מאותו אלבום שלא הופיע איתם לפני.

## ניתוח מוזיקלי
השיר מדבר על יחסי אהבה רומנטית בין גבר לאישה שמתחילים ברומנטיקה קלאסית אך מטרתם הסופית היא להגיע לקיום ליחסי מין שלרוב מסתיימים במבוכה. על הסיטואציה המתוארת בשיר הסביר בנאי בריאיון:

## קבלה
מבקר המוזיקה יוסי חרסונסקי כתב כי השיר מפיג באירוטיותו הממזרית את עגמומיותה של הפתיחה, וכן גם אמיר שוורץ מ"ynet" הסכים כי זהו "שיר מורכב".

זוהר צלח מ"מאקו" כתב כי זהו אחד משיריו האהובים ביותר של בנאי, ונדב מנוחין מ"וואלה!" שיבח את ההפקה של קורין אלאל ותיאר את השיר כביקורת חדה ואכזרית וגם ככזה שלא מייצג את הרפרטואר של בנאי. עם זאת, הוא ציין לרעה את קולו העליז והילדותי של אביתר בשיר זה, וכן את העובדה שהשיר מסתיים "בלי תקווה ובלי נחמה".

## מיקומי שיא
### מצעדים שבועיים

### מצעדים שנתיים

### מצעדים נוספים

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים על מיניות
קטגוריה:שירים על נשיקות
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
קטגוריה:סינגלים בהוצאת הד ארצי